Man maande ná reuserooftog vas | Maroela Media
Gregory Fourie. Foto: Verskaf
Gregory Fourie (43) het Maandag in die Kemptonpark-landdroshof verskyn nadat die Valke al maande lank op sy spoor was in verband met 'n rooftog in Stilfontein, Noordwes, vroeër vanjaar.
Kapt. Tlangelani Rikhotso, Valke-woordvoerder in Noordwes, het gesê Fourie is Vrydag in Edenvale in hegtenis geneem.
"Die Valke se ondersoekspan het Fourie in Sebenza opgespoor nadat inligting ontvang is oor waar hy hom moontlik bevind."
Die Valke het vroeër vanjaar 'n foto van Fourie versprei in 'n poging om hom op te spoor vir sy beweerde betrokkenheid by 'n rooftog op 18 Februarie in Stilfontein waartydens R35 miljoen se onbewerkte goud gesteel is.
Volgens Rikhotso is daar tydens Fourie se inhegtenisneming op 'n stuk onbewerkte goud van sowat 700 g, ter waarde van R500 000, en R900 000 in kontant beslag gelê. "Daar is ook op selfone en transaksiebewyse van goudverkope van meer as R25 miljoen beslag gelê."
Fourie word aangekla van die onwettige besit van 'n onbewerkte edelmetaal en is op borgtog van R50 000 vrygelaat. Die saak is tot 13 Februarie 2020 uitgestel vir verdere ondersoek.
2 vas vir Nelspruit-plaasaanval
Met hierdie tipe sake klop die borgtog en ander syfers net nooit nie.
Met R35m kon die man mos maklik landuit?
Sjoe al daai goud en hy kruip weg tussen die afrikaners wat nie die son oor die ander kan sien skyn nie ,pleks hy Amerika toe vlug en President Trump help om die muur tussen die vsa en mexico te bou.
Dit is nou n grap soek hom , kry hom, hot toe en kry borg . Lekker in spaghetti land.
Org se Borg
Wag…. julle soek hom al van 18 Februarie af vir 35miljoen se onbewerkte goud diefstal… en laat hom vry op borg?!? Nee vrek, ongelukkig het hierdie krimineel nie die h of k woord gebruik nie want dan was hy lankal toegesluit
Borgtog in Fourie se geval maak glad nie sin nie, veral ook omrede hy eintlik vir n jaar lank n voortvlugtige was.